A részvételi felhívás 1. sz. melléklete




Felolvasólap

Részvételre jelentkező neve:

Részvételre jelentkező székhelye:

Adószáma:


	Telefon:

	

	E-mail: 

	

	Kijelölt kapcsolattartó:

	

	Kijelölt kapcsolattartó elérhetősége (telefon, e-mail):

	




Kelt: ……………………………..



	…………………………………
cégszerű aláírás







A részvételi felhívás 2. sz. melléklete

Nyilatkozat

„Tiétek a Pálya! 2026 mentorszervezetek” tárgyú közbeszerzési értékhatárt el nem érő beszerzési eljárásban


Alulírott …………………….. társaság (részvételre jelentkező), melyet képvisel: ……………………………

az alábbi nyilatkozatot tesszük:

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:
Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, aki
a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:
aa) a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;
ab) a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;
ac) a Btk. szerinti költségvetési csalás;
ad) a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;
ae) a Btk. szerinti pénzmosás, valamint a Btk. szerinti terrorizmus finanszírozása;
af) a Btk. szerinti emberkereskedelem, valamint a Btk. szerinti kényszermunka;
ag) a Btk. szerinti versenyt korlátozó megállapodás közbeszerzési és koncessziós eljárásban;
ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;
b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;
c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
d) tevékenységét felfüggesztette vagy akinek tevékenységét felfüggesztették;
e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;
f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;
g) tekintetében a következő feltételek valamelyike megvalósul:
ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,
gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-d) alpontok szerinti tényleges tulajdonosát nem képes megnevezni, vagy
gc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a gb) alpont szerinti feltétel fennáll;
h) akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott,
i) a pedagógusok új életpályájáról szóló 2023. évi LII. törvény 27. §-a szerinti kizáró okok nem állnak fenn.


Nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdése szerint átlátható szervezetnek minősül, figyelemmel a törvény 1. § 4. pontjára.


Kelt: ……………………………..



	……………………………
cégszerű aláírás







A részvételi felhívás 3. sz. melléklete

Titoktartási Nyilatkozat

„Tiétek a Pálya! 2026 mentorszervezetek” tárgyú közbeszerzési értékhatárt el nem érő beszerzési eljárásban

1. Alulírott …………………….., mint a ………………… részvételre jelentkező (székhely: ………………) ……………. (képviseleti jogkör/titulus megnevezése) nyertességem esetén tudomásul veszem, hogy a „Tiétek a Pálya! 2026 mentorszervezetek” tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.

2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.

3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérők részére köteles vagyok átadni.

4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.

5. Tudomásul vettem, hogy a nyilatkozatban foglaltak megszegése miatt ajánlatkérők kártérítési és/vagy egyéb igényt érvényesíthetnek velem szemben.

Kelt: ……………………………………..
	
	


....……………….....
    cégszerű aláírás












A részvételi felhívás 4. sz. melléklete

A részvételi felhívás feladatmeghatározása

„Tiétek a Pálya! 2026 mentorszervezetek” tárgyú közbeszerzési értékhatárt el nem érő beszerzési eljárásban


A 5436/2026. (IX.7.) számú polgármesteri határozat alapján közzétett, „Tiétek a Pálya! (TIP) 2026” megnevezésű felhívás (https://jozsefvaros.hu/otthon/hirdetotabla/palyazat/tietek-a-palya-tip-2026-felhivas-jozsefvarosi-fiataloknak/) keretében a Józsefvárosi Önkormányzat 14-20 év közötti fiatalokból álló, 3-5 fős csapatok (a továbbiakban: csapatok/lebonyolító csapatok) társadalmi célú programterveit kívánja támogatni. Egy program megvalósítására legfeljebb bruttó 500 ezer forintot biztosít az Önkormányzat a jelentkezésben szereplő kiadásokra, amelyet a jelen beszerzési eljárásban kiválasztott mentorszervezeteken keresztül tesz elérhetővé a nyertes lebonyolító csapatok számára. 

A felhívás célja a fiatalok teljes körű részvétele az általuk megfogalmazott, jövőbe mutató, világjobbító elképzeléseikre épülő programok megvalósításában. A programtervek a benyújtó csapatok és a jelen beszerzés keretében kiválasztott mentorszervezetek együttműködésében valósulnak meg.

A megvalósításhoz felhasználható pénzügyi forrás nem fordítható: 
· A megvalósítási időszakot megelőzően felmerült költségek utólagos finanszírozására;
· A mentorszervezetek által biztosított képzéseken túl további képzések, tanfolyamok igénybevételére a megvalósító csapat számára; 
·  programtervhez kapcsolódó szervezési feladatok kiszervezésére külső megvalósítónak;
·  megvalósítási időszakon túlmutatóan felhasznált, tartós tárgyi eszközök beszerzésére (tartós eszközöket (pl.: pingpongasztal, hangfal) csak bérelni lehet);
· Alkohol, dohánytermék, cigaretta, elektronikus cigaretta, nikotintartalmú termék vagy egyéb dohányzással kapcsolatos termék vásárlására;
· A szervezőcsapat számára a munkájukért közvetlenül nyújtott pénzügyi juttatásra (tekintettel arra, hogy a nyertes csapat tagjai jutalomként ajándékutalványt kapnak a mentorszervezeten keresztül).

A felhívásra a programterv benyújtásával a csapatok vállalják, hogy a programtervet határidőben megvalósítják. Ebben az időszakban a mentorszervezet képzést nyújt a csapat számára, segíti a tervezést, illetve pénzügyi megvalósítóként biztosítja a programhoz szükséges eszközöket, szolgáltatásokat.

Elvárások a programtervek támogatásával kapcsolatban:

Szakmai mentorálás a programterv megvalósítása érdekében:

Legalább három alkalmas, alkalmanként legalább 2 órás workshop megtartása a lebonyolító csapat tagjainak a programterv megvalósítását megelőzően:
· Költségvetési tervezés, amelyben a felhívásra benyújtott költségvetési terv alapján tisztázzák a programterv megvalósításának tényleges költségigényét, és a költségek felmerülésének ütemezését. A workshop keretében figyelmet kell fordítani arra, hogy a lebonyolító csapat megértse a költségvetési tervezés fontosságát, és képessé váljon önállóan információt gyűjteni és döntéseket hozni a költségvetés kialakításához, hozzájárulva ezzel a résztvevők pénzügyi tudatosságának fejlesztéséhez.
· A szervezési-ütemezési táblázat elkészítése, az ajánlattételi felhívásban biztosított minta alapján. A workshop célja a program előkészítésének és lebonyolításának pontos ütemezése, a feladatkörök – benne a mentorszervezet feladatainak – pontos tisztázása, ezek végrehajtható tervként való írásos rögzítése. A workshop keretében figyelmet kell fordítani arra, hogy a lebonyolító csapat megértse az egyszerű, könnyített projektmenedzsment eszközök alkalmazásának fontosságát, és később is képes legyen a módszertan elemeinek felhasználásával tervezni.
· A kommunikációs terv elkészítése, az ajánlattételi felhívásban biztosított minta alapján, amely tartalmazza a program népszerűsítéséhez és a toborzáshoz szükséges offline és online kommunikációs tevékenységeket, ezek felelőseit, a gyártáshoz szükséges belső és külső közreműködőket. A workshop keretében figyelmet kell fordítani arra, hogy a résztvevők megértsék a kommunikációs terv készítésének fontosságát, beazonosítsák a program célcsoportját és az elérésükhöz szükséges csatornákat, és ezek alapján, a rendelkezésre álló kapacitások erejéig tervezzék meg a szükséges kommunikációs tevékenységeket. 

Az ajánlattételi felhívás keretében az ajánlattevő a saját szakmai tevékenységi területéhez kapcsolódóan a fentieken túl többlet-képzéseket is megajánlhat, amellyel segíti a programtervek sikeres megvalósítását.

A programtervek pénzügyi megvalósítása:

A felhívás eredményeként kiválasztott, nyertes programtervekhez kapcsolódó önkormányzati pénzügyi hozzájárulás kezelése, a lebonyolító csapatok számára elérhetővé tétele a közösen kidolgozott költségvetés és szervezési-ütemezési táblázat alapján. Az ajánlattevő feladata az itt meghatározott eszközök és szolgáltatások beszerzése és a lebonyolító csapat számára határidőben történő rendelkezésre bocsátása. A forrás felhasználásáról szakmai beszámolót kell benyújtani, a beszerzés eredményeként megkötött megbízási szerződésben foglaltak szerint, amit az ajánlattételi felhívás fog tartalmazni. A felhasznált forrásról számlaszintű pénzügyi elszámolást nem kell készíteni, de a szakmai beszámolóban a költségvetési terv teljesülését a program megvalósításával összefüggésben be kell mutatni.

Részvétel a program lebonyolításában és értékelésében:

A mentorszervezet figyelemmel kíséri a költségvetés, a szervezési-ütemezési terv és a kommunikációs terv megvalósulását, és ezekről az Önkormányzat számára beszámol. 

A lebonyolító csapat motiválása érdekében a programterv megvalósítása esetén 15.000 Ft értékű jutalmat ad a csapat tagjainak ajándékutalvány formájában.

A programterv megvalósulását követően egy alkalommal, legalább 1 órás értékelő workshopot szervez a lebonyolító csapat tagjaival. Az itt elhangzottakat saját szakmai értékelésével együtt az Önkormányzat részére benyújtott beszámolóba beépíti.

Egy személyt a megbízási szerződésben kapcsolattartóként megjelöl, aki elérhető az Önkormányzat és a lebonyolító csapat számára. A kapcsolattartó tájékoztatás nyújt az Önkormányzat számára, amennyiben a megvalósítás folyamatában elakadás tapasztalható.
A program megvalósítása során az ajánlattevő érvényesíti saját gyerekvédelmi irányelvét, és a megbízási szerződés részeként elfogadandó önkormányzati gyerekvédelmi irányelvek betartását, ami szabályozza a lebonyolító csapattal folytatott találkozók és kommunikáció formáit és a szülőkkel való kapcsolattartást.

Időtartam és ütemezés:

A programtervek megvalósításának időszaka: 2027. február 1. és 2027. június 15. között.

Dokumentáció és értékelés:

Jelenléti ív vezetése és fotók készítése a megtartott alkalmakról. 

A mentorálás keretében elkészített dokumentumok (költségvetés, szervezési-ütemezési táblázat, kommunikációs terv, a projekt arculati elemeit tartalmazó kommunikációs anyagok).

Szakmai beszámoló készítése az ajánlattételi felhívásban szereplő beszámolási időszakok tekintetében.

A megvalósítási időszak során az ajánlattevő egy munkatársának részvétele a Közösségi Részvételi Irodával folytatott alábbi három projekttalálkozón:
· Projektindító találkozó
· A program megvalósulása előtt, a költségvetést és a szervezési-ütemezési táblázatot bemutató találkozó
· A projekt megvalósulását követő, más mentorszervezetekkel közös értékelő találkozó.

A beszámolás és elszámolás pontos rendjét, valamint a kifizetés mérföldköveit az ajánlattételi felhívás fogja tartalmazni.
15
